label_title: Jordskælvet i Christchurch 2011
label_desc: Jordskælvet i Christchurch 2011 var et jordskælv med momentmagnitude på 6,3, som indtraf i Canterbury-regionen på Sydøen i New Zealand kl. 12.51 lokal tid den 22. februar 2011 (kl. 23.51 21. februar 2011 UTC). Jordskælvets epicenter var 5 km under byen Lyttelton, og det medførte store ødelæggelser og flere dødsfald i nærliggende (10 km) Christchurch, New Zealands næststørste by med ca. 340.000 indbyggere.